Etter folkeskole arbeidet han flere år som handelsbetjent i Honningsvåg. Han ønsket å bli sjømann, men etter at han var blitt omvendt, kom han i 1937 til Oslo for å gå på bibelkurs. Deretter fortsatte han på Baptistenes Misjonsskole i 1938 – samtidig leste han til artium på kveldstid. Under andre verdenskrig studerte han teologi ved Universitetet i Oslo. Han ble cand.theol. i 1948. Deretter reiste han til USA for å studere videre, men allerede året etter ble han kalt tilbake til Oslo for å bli lærer på Baptistenes Misjonsskole, og i 1950 ble han rektor der.